ai4bharat/Pralekha huggingface dataset:
सड़क परिवहन एवं राजमार्ग मंत्रालय
श्री नितिन गडकरी ने 696 करोड़ रुपये की लागत से बिहार के मुंगेर में राष्ट्रीय राजमार्ग 333बी पर गंगा नदी संपर्क परियोजना के तहत 14.5 किलोमीटर लंबे रेल-सह-सड़क-पुल का उद्घाटन किया
केन्द्रीय सड़क परिवहन एवं राजमार्ग मंत्री श्री नितिन गडकरी ने 696 करोड़ रुपये की लागत से बिहार के मुंगेर में राष्ट्रीय राजमार्ग 333बी पर गंगा नदी संपर्क परियोजना के तहत 14.5 किलोमीटर लंबे रेल-सह-सड़क-पुल का उद्घाटन किया। ट्वीट की एक श्रृंखला में श्री गडकरी ने कहा कि प्रधानमंत्री श्री नरेन्द्र मोदी और मुख्यमंत्री श्री नीतीश कुमार के नेतृत्व में हम बिहार के हर शहर, हर गांव को बेहतर कनेक्टिविटी से लैस कर उन्हें सशक्त बनाने के लिए प्रतिबद्ध हैं।
केन्द्रीय सड़क परिवहन एवं राजमार्गमंत्री ने कहा कि बिहार के प्रमुख पर्यटन और तीर्थस्थलों में से एक मुंगेर शहर अपने समृद्ध प्राचीन इतिहास, संस्कृति, शिक्षा और वाणिज्य के लिए जाना जाता है। उन्होंने कहा कि इस पुल के बनने से मुंगेर से खगड़िया के बीच की दूरी 100 किलोमीटर से भी कम होगी और मुंगेर से बेगूसराय के बीच की दूरी 20 किलोमीटर से भी कम होगी। उन्होंने कहा कि मुंगेर से खगड़िया-सहरसा जाने में तीन घंटे और मुंगेर से बेगूसराय-समस्तीपुर जाने में 45 मिनट की बचत होगी।उन्होंने कहा कि इस रेल-सह-सड़क-पुल से ट्रैफिक जाम से छुटकारा मिलेगा, ईंधन की बचत होगी और यातायात में तेजी आएगी।
श्री गडकरी ने कहा कि पर्यटन, कृषि और उद्योग में वृद्धि होगी, जिससे रोजगार बढ़ेगा। उन्होंने कहा कि यह परियोजना इस पूरे क्षेत्र में प्रगति और समृद्धि लाएगी, जोकि बिहार राज्य और देश की प्रगति में एक मील का पत्थर साबित होगी।
संघ लोक सेवा आयोग
भारतीय आर्थिक सेवा / भारतीय सांख्यिकी सेवा परीक्षा, 2021 के अंतिम परिणाम
संघ लोक सेवा आयोग द्वारा 16 से 18 जुलाई, 2021 तक आयोजित भारतीय आर्थिक सेवा भारतीय सांख्यिकी सेवा परीक्षा, 2021 के लिखित भाग और तत्पश्चात 29 नवंबर से 1 दिसंबर, 2021 में व्यक्तित्व परीक्षण हेतु लिए गए साक्षात्कार के परिणाम के आधार पर निम्नलिखित सूचियां योग्यताक्रम में उन उम्मीदवारों हैं, जिनकी अनुशंसा भारतीय आर्थिक सेवा तथा भारतीय सांख्यिकी सेवा में पदों पर नियुक्ति के लिए की गई है।
2. सरकार द्वारा भरे जाने वाले पदों के प्रयोजनार्थ सूचित रिक्तियों की संख्या निम्नानुसार है:-
|
|
सेवा
|
|
सामान्य
|
|
आर्थिकरूपसेकमजोरवर्ग
|
|
अ.पि.व.
|
|
अ.जा.
|
|
अ.ज.जा.
|
|
योग
|
|
भारतीय आर्थिक सेवा
|
|
07
|
|
01
|
|
04
|
|
02
|
|
01
|
|
15
|
|
भारतीय सांख्यिकी सेवा
|
|
04
|
|
02
|
|
03
|
|
01
|
|
01
|
|
11
[01 बेंचमार्क विकलांगता -3 सहित]
3. भारतीय आर्थिक सेवा/भारतीय सांख्यिकी सेवा में नियुक्ति हेतु अनुशंसित उम्मीदवारों की संख्या निम्नानुसार है:
|
|
सेवा
|
|
सामान्य
|
|
आर्थिकरूपसेकमजोरवर्ग
|
|
अ.पि.व.
|
|
अ.जा.
|
|
अ.ज.जा.
|
|
योग
|
|
भारतीय आर्थिक सेवा
|
|
07
|
|
01
|
|
04
|
|
02
|
|
01
|
|
15
|
|
भारतीय सांख्यिकी सेवा
|
|
03
|
|
03
|
|
03
|
|
01
|
|
01
|
|
11
[01 बेंचमार्क विकलांगता -3 सहित]
4. नियुक्तियां, अनिवार्य रूप से, मौजूदा नियमों और उपलब्ध रिक्तियों की संख्या के अनुसार की जाएंगी।
5. निम्नलिखित अनुक्रमांक वालेअनुशंसितउम्मीदवारों की उम्मीदवारी अनंतिम है:
भारतीय आर्थिक सेवा 
भारतीयसांख्यिकी सेवा 
6. जिन उम्मीदवारों का परिणाम अनंतिम रखा गया है उन्हें नियुक्ति प्रस्ताव तब तक जारी नहीं किया जाएगा जब तक कि आयोग ऐसे उम्मीदवारों से मंगाए गए मूल दस्तावेजों की जांच नहीं कर लेता और इन उम्मीदवारों की अनंतिम स्थिति को स्पष्ट नहीं कर देता। ऐेसे उम्मीदवारों की अनंतिम स्थिति अंतिम परिणाम की घोषणा की तारीख से केवल तीन माह की अवधि के लिए मान्य होगी। ऐसे अनंतिम उम्मीदवार अपने मूल दस्तावेज आयोग में जमा करेंगे। यदि कोई उम्मीदवार आयोग द्वारा अपेक्षित दस्तोवज निर्धारित अवधि में जमा करने में विफल रहता है, तो उसकी उम्मीदवारी रद्द कर दी जाएगी और इस संबंध में आगे किसी पत्र आदि पर विचार नहीं किया जाएगा।
7. संघ लोक सेवा आयोग के परिसर में परीक्षा भवनके निकट ‘सुविधा काउन्टर’ स्थित है। उम्मीदवार अपनी परीक्षा/भर्ती से संबंधित किसी प्रकार की जानकारी/स्पष्टीकरण व्यक्तिगत रूप से अथवा टेलीफोन नं. 011-23385271 तथा 23381125पर प्रात: 10.00 बजे से सायं 5.00 बजे के बीच किसी भी कार्यदिवस में प्राप्त कर सकते हैं। परीक्षा परिणाम, संघ लोक सेवा आयोग की वेबसाइटअर्थात www.upsc.gov.inपर भी उपलब्ध होगा। उम्मीदवारों के अंक, परिणाम के प्रकाशन की तारीख से पन्द्रह दिनों के भीतर पर उपलब्ध करा दिए जाएंगे।
आईईएस परिणाम के लिए यहाँ क्लिक करें
आईएसएस परिणाम के लिए यहाँ क्लिक करें
<><><><><>
SNC/RR
(Visitor Counter : 302
स्वास्थ्य एवं परिवार कल्याण मंत्रालय
कोविड-19 से निपटने की लड़ाई में भारत ने एक महत्वपूर्ण पड़ाव पार किया
एक दिन में 10 लाख से ज्यादा लोगों का परीक्षण हुआ
कोविड-19 संक्रमण के लिए दैनिक परीक्षणों को 10 लाख तक बढ़ाने के अपने संकल्प को पूरा करते हुए भारत ने आज कोविड-19 से निपटने के अपने संघर्ष में एक महत्वपूर्ण पड़ाव को पार कर लिया है।
केंद्र और राज्य / केंद्रशासित प्रदेश सरकारों के दृढ़ संकल्पित, केंद्रित, अनवरत और समन्वित प्रयासों के कारण भारत में पिछले 24 घंटों में 1 मिलियन यानी दस लाख परीक्षण कराए गए हैं। कल 10,23,836 नमूनों के परीक्षण कराने के साथ हीभारत ने प्रतिदिन 10 लाख नमूनों का परीक्षण करने का अपना संकल्प पूरा कर लिया है।
इस उपलब्धि के साथ ही अब तक देश में कुल 3.4 करोड़ से अधिक परीक्षण  कराए जा चुके हैं।
देश में कोविड-19 संक्रमण के दैनिक परीक्षणों की संख्या तेजी से बढ़ रही है। पिछले तीन हफ्तों के दौरान औसत दैनिक परीक्षण भी देश भर में कोविड-19 परीक्षणों की वृद्धि में लगातार हो रही प्रगति को स्पष्ट रूप से दर्शाते हैं।
राज्यों / केंद्रशासित प्रदेशों की ओर से बताया गया है कि उनके यहां आक्रामक और तेजी से परीक्षण कराए जा रहे हैं, और इसी वजह से कोविड-19 की पॉजिटिविटी दर में गिरावट आई है। हालांकि, अधिक संख्या में परीक्षण कराने से शुरू में पॉजिटिविटी दर में वृद्धि होगी लेकिन जब संक्रमण का पता लगते ही आइसोलेशन, संक्रमण का कुशलता से पता लगाने और समय पर प्रभावी और नैदानिक प्रबंधन जैसे उपाय साथ-साथ शुरू कर दिए जाएंगे तो यह अंततः कम हो जाएगा।
परीक्षणों की बढ़ती संख्या के साथ केंद्र और राज्यों / केंद्रशासित प्रदेशों के नीतिगत फैसले से देश भर में आसान परीक्षण की सुविधा बढ़ी है। इसने दैनिक परीक्षण क्षमता को बढ़ाया है।
इस उपलब्धि में बढ़ी हुई नैदानिक प्रयोगशाला नेटवर्क की भी अहम भूमिका है। आज की तारीख में देश में सरकारी क्षेत्र में 983 प्रयोगशालाओं और 528 निजी प्रयोगशालाओं सहित 1511 प्रयोगशालाओं का एक मजबूत नेटवर्क है। इसमें शामिल है:
• वास्तविक समय आरटी पीसीआर आधारित परीक्षण प्रयोगशालाएं: 778 
• ट्रूनेट आधारित परीक्षण प्रयोगशाला: 615 
• सीबीएनएएटी आधारित परीक्षण प्रयोगशालाएं: 118 
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।
प्रधानमंत्री कार्यालय
प्रधानमंत्री ने सर छोटू राम जी को उनकी जयंती पर श्रद्धांजलि दी
प्रधानमंत्री श्री नरेन्द्र मोदी ने सर छोटू राम जी को उनकी जयंती पर श्रद्धांजलि अर्पित की है।
प्रधानमंत्री ने किसानों के लिए उनकी सेवाओं को स्मरण करते हुए कहा कि सर छोटू राम जी ने न केवल किसानों के अधिकारों के लिए संघर्ष किया, बल्कि वह समाज के कमजोर, वंचित और शोषित वर्गों की आवाज बन गए। प्रधानमंत्री ने कहा कि समाज के उत्थान के लिए उनका योगदान सदैव अविस्मरणीय रहेगा।
आयुष
कई बॉलीवुड सेलिब्रिटीज ने अंतर्राष्ट्रीय योग दिवस 2020 के लिए अपना समर्थन दिया
अंतर्राष्ट्रीय योग दिवस 2020 सिर्फ एक दिन दूर है। ऐसे समय में जब देश कोविड-19 महामारी का मुकाबला कर रहा है, तब इसकी तैयारियों से जुड़ी गतिविधियों को सादा रखा जा रहा है। बावजूद इसके इन्हें लेकर उत्साह देखा जा रहा है। चूंकि वर्तमान हालात में सामूहिक आयोजनों की सलाह नहीं दी गई है इसलिए आयुष मंत्रालय द्वारा छठा अंतर्राष्ट्रीय योग दिवस 2020  परिवार के साथ घर पर मनाने के लिए 'घर पर योग, परिवार के साथ योग’ को प्रोत्साहित किया जा रहा है।
लाखों लोगों ने पहले ही आईडीवाई-2020 का हिस्सा बनने के लिए अपनी प्रतिबद्धता जता दी है और आयुष मंत्रालय के लक्ष्यों में से एक लक्ष्य इन योग प्रदर्शनों में सामंजस्य प्राप्त करने का है। 21 जून, 2020 को सुबह 07.00 बजे प्रतिभागियों के घरों पर ही मानकीकृत आम योग प्रोटोकॉल के आधार पर योग प्रदर्शन को प्रोत्साहित करके इस लक्ष्य को पाने का इरादा है। इसके साथ साथ, आयुष मंत्रालय ने प्रसार भारती के साथ मिलकर योग के सामंजस्यपूर्ण अभ्यास की सुविधा देने के लिए डीडी नेशनल पर एक प्रशिक्षक द्वारा करवाए जाने वाले योग सत्र का प्रसारण करने की व्यवस्था की है। इस टेलीविजन कार्यक्रम का मुख्य आकर्षण प्रधानमंत्री का योग दिवस भाषण होगा जिसे सुबह 6.30 बजे प्रसारित किया जाएगा।
कई सेलिब्रिटीज और प्रभावशाली हस्तियों ने छठे अंतर्राष्ट्रीय योग दिवस में भाग लेने के लिए लोगों को प्रेरित करने वाले संदेश और विचार साझा किए हैं। इन सेलिब्रिटीज में अक्षय कुमार, अनुष्का शर्मा, मिलिंद सोमन और शिल्पा शेट्टी कुंद्रा जैसे प्रसिद्ध फिल्म अदाकार शामिल हैं। आयुष मंत्रालय के साथ साझा किए गए अपने प्रचार संदेशों में, इन्होंने योग को हमारे जीवन को अनुशासित और धैर्यपूर्ण तरीके के जीने का रास्ता बताया है। वे इस बात पर जोर देते हैं कि योग एक ऐसा अभ्यास है जो दुनिया भर के लोगों को एक समान काज लिए एकजुट करता है और शांति व सद्भाव का संदेश देता है। ये और अन्य योग दिवस संदेशफेसबुक  और मंत्रालय के अन्य सोशल मीडिया हैंडल पर देखे जा सकते हैं।
अंतर्राष्ट्रीय योग दिवस को लेकर जनता को अग्रिम रूप से तैयार करने के लिए आयुष मंत्रालय ने अपने डिजिटल प्लेटफॉर्म जैसे योग पोर्टल और यूट्यूब, फेसबुक, ट्विटर, इंस्टाग्राम के अपने सोशल मीडिया हैंडल्स पर बहुत से ऑनलाइन संसाधन उपलब्ध कराए थे। कई कॉमन योग प्रोटोकॉल सत्रों का प्रसारण टेलीविजन पर किया गया जिन्हें देश के विभिन्न हिस्सों से हजारों दर्शकों ने देखा और उनका अनुसरण किया। इन इलेक्ट्रॉनिक और डिजिटल संसाधनों ने लोगों को अंतर्राष्ट्रीय योग दिवस से पहले अपने घरों में ही योग सीखने के पर्याप्त अवसर प्रदान किए हैं।
कॉरपोरेट कार्य मंत्रालय
कॉरपोरेट कार्य मंत्रालय ने वित्त वर्ष 2020-21 में 1.55 लाख कंपनियों का निगमीकरण किया, यह पिछले वर्ष से 27 प्रतिशत अधिक है
वित्त वर्ष 2020-21 में सीमित देयता भागीदारी की 42,186 कंपनियों का निगमीकरण, यह पिछले वर्ष से 17 प्रतिशत अधिक है
कॉरपोरेट कार्य मंत्रालय ने वित्त वर्ष 2020-21 के दौरान 1.55 लाख कंपनियों का निगमीकरण किया। वित्त वर्ष 2019-20 में 1.22 लाख कंपनियों का निगमीकरण हुआ था। इस तरह वित्त वर्ष 2020-21 में निगमीकरण में 27 प्रतिशत की वृद्धि दर्ज की गई। सीमित देयता भागीदारी  की 42,186 कंपनियां निगमित हुईं। यह पिछले वर्ष के 36,176 निगमीकरण से 17 प्रतिशत अधिक है। यह वृद्धि देश में कोविड-19 महामारी से उत्पन्न स्थिति को देखते हुए महत्वपूर्ण है।
व्यवसाय सुगम्यता के लिए भारत सरकार के अभियान के हिस्से के रूप में कॉरपोरेट कार्य मंत्रालय ने अनेक कदम उठाए हैं जिससे भारत में व्यवसाय प्रारंभ करने के लिए प्रक्रियाओं में सरलता आई है तथा समय और लागत में कमी आई है। केन्द्रीय पंजीकरण केन्द्र  ने लॉकडाउन के दौरान भी अपना कामकाज जारी रखा ताकि हितधारकों को कंपनियों तथा एलएलपी के निगमीकरण में मदद मिल सके।
कॉरपोरेट कार्य मंत्रालय ने फरवरी 2020 में SPICe+ फॉर्म प्रारंभ किया। इसके अंतर्गत केन्द्रीय सरकार के तीन मंत्रालयों/विभागों  और तीन राज्यों  की दस अलग-अलग सेवाओं को एकीकृत किया गया। ये हैं –
- नाम आरक्षण
- कंपनी निगमीकरण
- निदेशक पहचान संख्या
- ईपीएफओ पंजीकरण संख्या
- ईएसआईसी पंजीकरण संख्या
- पैन
- टैन
- महाराष्ट्र, कर्नाटक तथा पश्चिम बंगाल राज्य के लिए पेशा कर पंजीकरण संख्या
- बैंक खाता संख्या
- जीएसटीएन संख्या 
कॉरपोरेट कार्य मंत्रालय निरंतर रूप से नियामक वातावरण में परिवर्तन का प्रयास कर रहा है और व्यवसाय की सुगम्यता की दिशा में हाल में अनेक कदम उठाए हैं। इन कदमों में :
- छोटी कंपनियों की परिभाषा में संशोधन, जिससे लगभग दो लाख कंपनियों पर अनुपालन बोझ कम हुआ है।
- 15 लाख रुपये की प्राधिकृत पूंजी तक कंपनी निगमीकरण के लिए शून्य एमसीए फीस।
- एक व्यक्ति की कंपनियों के निगमीकरण को प्रोत्साहन।
- कंपनी अधिनियम के अंतर्गत तकनीकी तथा प्रक्रिया संबंधी उल्लंघनों को गैर-कानूनी मानना।
सड़क परिवहन एवं राजमार्ग मंत्रालय
सड़क परिवहन एवं राजमार्ग मंत्रालय ने राज्यों को लोगों द्वारा यात्रा में कमी लाने की सलाह दी; यात्रा में कमी लाने के उद्देश्य से अग्रिम बुकिंगों के किराए की वापसी पर विचार करने का अनुरोध किया
केंद्रीय सड़क परिवहन और राजमार्ग मंत्रालय ने सार्वजनिक परिवहन के माध्यम से नोवेल कोरोना वायरस – कोविड19 को फैलने से रोकने के लिए सभी राज्यों और केंद्र शासित प्रदेशों से आवश्यक कदम उठाने का अनुरोध किया है। परिवहन और सभी राज्यों / केंद्र शासित प्रदेशों के प्रधान सचिवों तथा परिवहन विभाग के प्रभारी सचिवों एवं परिवहन आयुक्तों को लिखे एक पत्र में, केंद्रीय सड़क परिवहन एवं राजमार्ग मंत्रालय ने इस बीमारी को नियंत्रित करने के लिए एक-दूसरे से दूरी बना कर रखे जाने के महत्व पर प्रकाश डाला।
मंत्रालय ने राज्यों से लोगों के बीच परिवहन के फेरे को कम करने का अनुरोध किया है। यह भी अनुरोध किया गया कि अगर अपरिहार्य नहीं है, तो अग्रिम बुकिंग के किराये की वापसी पर विचार किया जा सके।
इसके अलावा, राज्यों / केंद्रशासित प्रदेशों से अनुरोध किया गया है कि वे यात्रियों को इन उपायों से अवगत कराने के लिए एसएमएस भेजने की व्यवस्था करें।
रक्षा मंत्रालय
भारतीय सेना का दल भारत-अमेरिका संयुक्त सैन्य अभ्यास "युद्धाभ्यास 2021" के 17वें संस्करण के लिए संयुक्त बेस एल्मेंडोर्फ - रिचर्डसन, अलास्का  रवाना हुआ
प्रविष्टि तिथि: दिनांक 14 अक्टूबर 2021, 10:10 AM By PIB Delhi
भारत और अमेरिका के बीच जारी रक्षा सहयोग के अंतर्गत संयुक्त सैन्य प्रशिक्षण अभ्यास "युद्ध अभ्यास 2021" 15 से 29 अक्टूबर 2021 तक संयुक्त बेस एल्मेंडॉर्फ रिचर्डसन, अलास्का  में आयोजित किया जाएगा। भारतीय दल जिसमें एक इन्फैंट्री बटालियन के 350 कर्मी शामिल हैं 14 अक्टूबर 2021 को रवाना हुआ। युद्ध अभ्यास भारत और अमेरिका के बीच सबसे बड़ा संयुक्त सैन्य प्रशिक्षण और रक्षा सहयोग प्रयास है। यह संयुक्त अभ्यास का 17वां संस्करण होगा जिसे दोनों देशों के बीच बारी-बारी से आयोजित किया जाता है।
इस अभ्यास का पिछला संस्करण फरवरी 2021 में राजस्थान के बीकानेर में महाजन फील्ड फायरिंग रेंज में आयोजित किया गया था। यह अभ्यास दोनों देशों के बीच बढ़ते सैन्य सहयोग में एक और कदम है।
इस अभ्यास का उद्देश्य दो सेनाओं के बीच समझ, सहयोग और अंतर-संचालन को बढ़ाना है। संयुक्त अभ्यास ठंडी जलवायु वाली परिस्थितियों में संयुक्त हथियार युद्धाभ्यास पर ध्यान केंद्रित करेगा और इसका मुख्य उद्देश्य सामरिक स्तर के अभ्यासों को साझा करना तथा एक दूसरे से अभ्यास की सर्वश्रेष्ठ परिपाटियां सीखना है। यह अभ्यास 48 घंटे के लंबे सत्यापन के बाद समाप्त होगा।
एमजी/एएम एबी/वाईबी
(Visitor Counter : 1749
खान मंत्रालय
कैबिनेट ने भू-गर्भशास्त्र और खनन संसाधनों के क्षेत्र में सहयोग के लिए भारत और ब्राजील के बीच समझौता ज्ञापन को मंज़ूरी दी
(केंद्रीय मंत्रिमंडल ने प्रधानमंत्री श्री नरेन्द्र मोदी की अध्यक्षता में भू-गर्भशास्त्र एवं खनन संसाधनों के क्षेत्र में सहयोग पर भारत सरकार के खनन मंत्रालय के मातहत भारतीय भू-गर्भ सर्वेक्षण और ब्राजील सरकार के खनन एवं ऊर्जा मंत्रालय में ब्राजील भू-गर्भ सर्वेक्षण-सीपीआरएम के बीच समझौता ज्ञापन पर हस्ताक्षर करने के लिए अपनी मंजूरी दे दी है।
यह समझौता भारत सरकार के खनन मंत्रालय के तहत भारतीय भूगर्भ सर्वेक्षण और ब्राजील सरकार के खनन एवं ऊर्जा मंत्रालय में ब्राजील भूगर्भ सर्वेक्षण-सीपीआरएम के बीच एक संस्थानिक व्यवस्था उपलब्ध कराएगा।
प्रधानमंत्री कार्यालय
प्रधानमंत्री ने आचार्य कृपलानी की जयंती पर उनका स्मरण किया
प्रधानमंत्री श्री नरेन्द्र मोदी ने भारत के स्वतंत्रता संग्राम में योगदान के लिए आचार्य कृपलानी का स्मरण किया। आचार्य कृपलानी की जयंती के अवसर पर आज प्रधानमंत्री ने राष्ट्र के प्रति उनके महान दृष्टिकोण और पर्यावरण संरक्षण एवं सामाजिक सशक्तिकरण की दिशा में किए गए योगदान के लिए उनकी सराहना की।
अपने एक ट्वीट में प्रधानमंत्री ने कहा:
""बाबू के नेतृत्व में भारत के स्वतंत्रता संग्राम में आचार्य कृपलानी सबसे अग्रणी थे। उनके पास अपने देश के लिए एक महान दृष्टिकोण था और सांसद के रूप में, उन्होंने इसे पूर्ण करने के लिए कार्य किया। उन्होंने पर्यावरण संरक्षण और सामाजिक सशक्तिकरण की दिशा में भी अपार योगदान दिया। उनकी जयंती पर उन्हें स्मरण कर रहा हूं।"
एमजी/एएम/एसएस
(
प्रधानमंत्री कार्यालय
प्रधानमंत्री ने किश्तवाड़ में हुई दुर्घटना में लोगों की मृत्यु पर शोक व्यक्त किया
पीएमएनआरएफ से अनुग्रह राशि की घोषणा की
प्रधानमंत्री श्री नरेन्द्र मोदी ने किश्तवाड़ में हुई दुर्घटना में लोगों की मृत्यु पर गहरा दुख व्यक्त किया है।
प्रधानमंत्री ने प्रधानमंत्री राष्ट्रीय राहत कोष  से प्रत्येक मृतक के निकटतम परिजन को 2 लाख रुपये और दुर्घटना में घायल हुए लोगों में प्रत्येक को 50,000 रुपये की अनुग्रह राशि की भी घोषणा की है।
प्रधानमंत्री कार्यालय ने ट्वीट किया;
"किश्तवाड़ में हुई दुर्घटना से दुखी हूं। शोक संतप्त परिवारों के प्रति मेरी संवेदनाएं हैं। कामना करता हूं कि घायल लोग जल्द से जल्द ठीक हो जाएँ। पीएमएनआरएफ से प्रत्येक मृतक के निकटतम परिजन को 2 लाख रुपये दिए जाएंगे। प्रत्येक घायल व्यक्ति को 50,000 रुपये दिए जाएंगे: पीएम @narendramodi"
पत्तन, पोत परिवहन और जलमार्ग मंत्रालय
श्री सर्बानंद सोनोवाल ने गोवा में स्वाहिद दिवस मनाया; ऐतिहासिक असम आंदोलन के शहीदों को श्रद्धांजलि अर्पित की
असमिया समुदाय को जीवित रखने और भारत की एकता व अखंडता की रक्षा करने में असम आंदोलन का दूरगामी प्रभाव रहा है: श्री सोनोवाल
अगर दुनिया के छात्र आंदोलनों के इतिहास का विश्लेषण किया जाए, तो असम आंदोलन एक ऐतिहासिक क्षण रहा है: श्री सोनोवाल
केंद्रीय पत्तन, पोत परिवहन और जलमार्ग एवं आयुष मंत्री श्री सर्बानंद सोनोवाल ने गोवा में एक भव्य कार्यक्रम में ऐतिहासिक असम आंदोलन के शहीदों को श्रद्धांजलि अर्पित की, जो असम के पहले शहीद खड़गेश्वर तालुकदार के 1979 में शहादत दिवस के स्मरण में स्वाहिद दिवस मनाया गया। केंद्रीय मंत्री तटीय राज्य के तीन दिवसीय दौरे पर हैं। पंजिम में फ्रांसिस्को लुइस गोम्स गार्डन में आयोजित कार्यक्रम असम सोसाइटी ऑफ गोवा द्वारा आयोजित किया गया था और इसमें असमिया समुदाय के सदस्यों एवं कई गणमान्य व्यक्तियों तथा स्थानीय लोगों ने भाग लिया।
इस अवसर पर श्री सोनोवाल ने 1979 से 1985 तक छह साल तक चले असम आंदोलन के शहीदों की वीरता को याद किया। उन्होंने कहा कि स्वाहिद दिवस के अवसर पर, मैं उन सभी को नमन करता हूं जिन्होंने असम की रक्षा के लिए सर्वोच्च बलिदान दिया। राज्य को अवैध अप्रवासियों से बचाने के लिए छह साल तक चले आंदोलन में असम के लोगों ने भाग लिया और भारत की एकता व अखंडता की रक्षा के लिए 860 शहीदों ने अपना बलिदान दिया। इन महान शहीदों ने अनुपम देशभक्ति और साहस का एक अविस्मरणीय इतिहास लिखा है। असम आंदोलन राष्ट्र की रक्षा के लिए असम के मूल निवासियों के एकजुट प्रयासों का एक शानदार उदाहरण है और इसका दूरगामी प्रभाव रहा है। शहीदों का अमर बलिदान वृह्द असमिया समुदाय और राष्ट्र को सदैव प्रेरित करता रहेगा।
श्री सोनोवाल ने कहा कि हमें बहादुर शहीदों के महान आदर्शों को जीवित रखने के लिए ईमानदारी, समर्पण और दृढ़ संकल्प के साथ काम करना जारी रखना है। हमें अपनी भाषा, संस्कृति, विरासत और परंपरा को जीवंत रखने के लिए अपनी राष्ट्रीय जिम्मेदारी निभानी है। यदि दुनिया के छात्र आंदोलनों के इतिहास का विश्लेषण किया जाता है तो असम आंदोलन एक ऐतिहासिक क्षण रहा है। मैं असम के लोगों के साथ-साथ देश के विभिन्न हिस्सों के लोगों से आंदोलन की इस राष्ट्रवादी भावना से प्रेरित एक सशक्त भारत के निर्माण में अग्रणी भूमिका निभाने और अपनी मातृभूमि के लिए समर्पित सेवा प्रदान करने का आग्रह करता हूं।
युवा कार्यक्रम एवं खेल मंत्रालय
पैरा टेबल टेनिस खिलाड़ी भाविना पटेल को टॉप्स के तहत विशेष उपकरण की मंजूरी
मिशन ओलंपिक सेल की मंगलवार 29 दिसंबर को टारगेट ओलंपिक पोडियम योजना  के तहत खिलाड़ियों के लिए वित्तीय प्रस्तावों को स्वीकृत करने के संबंध में बैठक हुई। इसके तहत गुजरात की पैरा टेबल टेनिस खिलाड़ी भाविना पटेल के 7.04 लाख रुपये के वित्तीय प्रस्ताव को समिति ने मंजूरी दे दी है। भाविना को नवंबर 2020 में टॉप्स के तहत शामिल किया गया था। पटेल इस समय दुनिया की 8वें नंबर की खिलाड़ी हैं। और इस ऊंची रैंक की वजह से वह बेहद आसानी से टोक्यो में होने वाले पैरा ओलंपिक खेलों के लिए क्वालीफाई भी कर लेंगी। ऐसा करने वाली वह पहली भारतीय पैरा टेबल टेनिस खिलाड़ी होंगी।
पटेल ने खेल के लिए इन विशेष उपकरणों को खरीदने के लिए वित्तीय सहायता देने की गुजारिश की थी, जिसे समिति ने मंजूरी दे दी है।
- टेबिल टेनिस व्हील चेयर
- रोबोट- बटरफ्लाई अमिकस प्राइम
- व्हील चेयर टेनिस टेबल
पटेल ने एफ-4 श्रेणी के पैरा टेबिल टेनिस खेल में भाग लिया।
प्रधानमंत्री कार्यालय
प्रधानमंत्री 13 नवम्बर, 2020 को जामनगर और जयपुर में भविष्य की दृष्टि से तैयार दो आयुर्वेदिक संस्थानों का उद्घाटन करेंगे
प्रधानमंत्री श्री नरेन्द्र मोदी 13 नवम्बर 2020 को पांचवें आयुर्वेदिक दिवस के अवसर पर जामनगर में आयुर्वेद शिक्षण एवं प्रशिक्षण संस्थान  और जयपुर में राष्ट्रीय आयुर्वेद संस्थान  का वीडियो कॉन्फ्रेसिंग के माध्यम से उद्घाटन करेंगे। इन संस्थानों से 21वीं सदी में आयुर्वेद की प्रगति और विकास में विश्व में नेतृत्वकारी भूमिका निभाने की उम्मीद की जाती है।
पृष्ठभूमि:
2016 से प्रति वर्ष धन्वन्तरी जयंती को आयुर्वेदिक दिवस के रूप में मनाया जाता है। इस वर्ष यह 13 नवम्बर 2020 को है। आयुर्वेदिक दिवस उत्सव या पर्व से अधिक व्यवसाय और समाज के प्रति पुनर्समर्पण का अवसर है। कोविड-19 महामारी के प्रबंधन में आयुर्वेद की संभावित भूमिका इस वर्ष आयुर्वेदिक दिवस के आयोजन के केन्द्र में रहेगी।
भारत में जन स्वास्थ्य की चुनौतियों के लिए प्रभावी और सस्ते समाधान उपलब्ध कराने में आयुष स्वास्थ्य पद्धतियों की अभी तक उपयोग में नहीं आ सकी संभावनाओं का दोहन करना सरकार की प्राथमिकता है। इसके लिए आयुष शिक्षा का आधुनिकीकरण भी प्राथमिकता के क्षेत्र में है। इस उद्देश्य से पिछले तीन-चार वर्षों में कई कदम उठाए गए हैं। आईटीआरए, जामनगर को राष्ट्रीय महत्व के संस्थान के रूप में और एनआईए, जयपुर को विश्वविद्यालय दर्जा हासिल करने वाले संस्थान के रूप में राष्ट्र को समर्पित करना, न केवल आयुर्वेदिक शिक्षा के आधुनिकीकरण बल्कि परम्परागत औषधि के क्रमिक विकास में भी ऐतिहासिक कदम है। इससे उन्हें आयुर्वेदिक शिक्षा के मानकों को उन्नत बनाने, राष्ट्रीय और अंतरराष्ट्रीय मांग के अनुरूप विभिन्न पाठ्यक्रमों को तैयार करने और अधिक से अधिक प्रमाणों के लिए आधुनिक अनुसंधान में श्रेष्ठता प्राप्त करने के लिए स्वायत्तता प्राप्त होगी।
विज्ञान एवं प्रौद्योगिकी मंत्रालय
कैबिनेट ने एस.एन. बोस नेशनल सेंटर फॉर बेसिक साइंसेज , कोलकाता, भारत और लाइबनिज-इंस्टीट्यूट फर फेस्टकोर्पर- और वेर्कस्टऑफफोर्सचुंग ड्रेसडेन ई.वी. , ड्रेसडेन, जर्मनी के बीच नवीन चुंबकीय और टोपोलॉजिकल क्वांटम सामग्री के क्षेत्र में समझौता ज्ञापन को मंजूरी दी है
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने एस.एन. बोस नेशनल सेंटर फॉर बेसिक साइंसेज , कोलकाता, भारत और लाइबनिज-इंस्टीट्यूट फर फेस्टकोर्पर- और वेर्कस्टोफफोर्सचुंग ड्रेसडेन ई.वी. , ड्रेसडेन, जर्मनी के बीच समझौता ज्ञापन को मंजूरी दी है, जिसका उद्देश्य नवीन चुंबकीय और टोपोलॉजिकल क्वांटम सामग्री के क्षेत्र में वैज्ञानिक सहयोग करना है।
क्वांटम सामग्री पर शोध ने दुनिया भर का ध्यान अपनी ओर आकर्षित किया है, क्योंकि इनकी क्षमता पर भविष्य की क्वांटम प्रौद्योगिकी का विकास निर्भर है। इस संयुक्त उद्यम का लक्ष्य भारत-जर्मन सहयोग को बढ़ावा देना, अवसर प्रदान करना और चुंबकीय और टोपोलॉजिकल क्वांटम सामग्री के क्षेत्र में ज्ञान की उन्नति को सुविधाजनक बनाना है। सहयोग में विशेष रूप से प्रयोगात्मक और संगणन योग्य संसाधनों को साझा करना, तकनीकी और पेशेवर समर्थन का आदान-प्रदान और सहयोगी अनुसंधान के लिए संकाय, शोधकर्ताओं का आदान-प्रदान करना आदि शामिल होंगे। पारस्परिकता, सर्वोत्तम प्रयास, पारस्परिक लाभ और लगातार बातचीत के माध्यम से अपेक्षित ज्ञान आधार के निर्माण की उम्मीद है।
एसएनबीएनसीबीएस के बारे में:
एस.एन. बोस नेशनल सेंटर फॉर बेसिक साइंसेज  एक स्वायत्त अनुसंधान संस्थान है, जिसकी स्थापना 1986 में एक पंजीकृत सोसायटी के रूप में विज्ञान और प्रौद्योगिकी विभाग, भारत सरकार के तहत की गई थी। इस केंद्र की स्थापना प्रोफेसर एस.एन. बोस के जीवन और कार्य का सम्मान करने के लिए की गई थी, जो सैद्धांतिक भौतिकी में एक महान व्यक्ति थे और जिन्होंने क्वांटम यांत्रिकी और क्वांटम सांख्यिकी के विकास में कुछ मौलिक वैचारिक योगदान दिए हैं। इन वर्षों में, केंद्र मूलभूत विज्ञान में अनुसंधान और विकास के एक प्रमुख संस्थान के रूप में उभरा है, विशेष रूप से भौतिक विज्ञान और संबंधित विषयों के क्षेत्र में, जिनमें प्रयोग, सिद्धांत और गणना की शक्ति को नियोजित किया जाता है। केंद्र विज्ञान और प्रौद्योगिकी के इस महत्वपूर्ण क्षेत्र में उन्नत प्रशिक्षण और आपसी सम्बन्ध का एक प्रमुख केंद्र भी है। केंद्र एक आवासीय कार्यक्रम प्रदान करता है, जिसमें आगे पीएचडी की जाती है और इसमें एक मज़बूत विजिटर एंड लिंकेज कार्यक्रम भी होता है।
आईएफडब्ल्यू के बारे में:
आईएफडब्ल्यू एक गैर-विश्वविद्यालय अनुसंधान संस्थान है और लाइबनिज़ एसोसिएशन का सदस्य है। आईएफडब्ल्यू ड्रेसडेन आधुनिक सामग्री विज्ञान से संबंधित है और नवीन सामग्री और उत्पादों के तकनीकी विकास के साथ भौतिकी, रसायन विज्ञान और सामग्री विज्ञान में खोजपूर्ण अनुसंधान का संयोजन करता है।
आईएफडब्ल्यू में अनुसंधान कार्यक्रम कार्यात्मक सामग्रियों पर केंद्रित हैं, जो अनुप्रयोग के कई क्षेत्रों में एक महत्वपूर्ण स्थान रखते हैं: सुपरकंडक्टिंग और चुंबकीय सामग्री, पतली-फिल्म प्रणाली और नैनोस्ट्रक्चर के साथ-साथ क्रिस्टलीय और आकारहीन सामग्री। संस्थान का मिशन युवा वैज्ञानिकों को बढ़ावा देना और तकनीकी कर्मचारियों के प्रशिक्षण के साथ-साथ औद्योगिक कंपनियों को संस्थान की आर एंड डी जानकारी और अनुभव आदि की आपूर्ति करना है।
प्रधानमंत्री कार्यालय
प्रधानमंत्री 30 जुलाई को प्रथम अखिल भारतीय जिला विधिक सेवा प्राधिकरण सम्मेलन के उद्घाटन सत्र को संबोधित करेंगे
प्रधानमंत्री श्री नरेन्द्र मोदी 30 जुलाई 2022 को सुबह 10 बजे विज्ञान भवन में प्रथम अखिल भारतीय जिला विधिक सेवा प्राधिकरण सम्मेलन के उद्घाटन सत्र को संबोधित करेंगे।
राष्ट्रीय विधिक सेवा प्राधिकरण  द्वारा विज्ञान भवन में 30-31 जुलाई 2022 के दौरान जिला विधिक सेवा प्राधिकरण  का पहला राष्ट्रीय स्तर का सम्मेलन आयोजित किया जा रहा है। इस सम्मेलन में सभी डीएलएसए के बीच एकरूपता लाने और समन्वय स्थापित करने हेतु एक एकीकृत प्रक्रिया के निर्माण पर विचार किया जाएगा।
देश में कुल 676 जिला विधिक सेवा प्राधिकरण  हैं। इन प्राधिकरणों का नेतृत्व जिला न्यायाधीश द्वारा किया जाता है, जो इसके अध्यक्ष के रूप में कार्य करते हैं। डीएलएसए और राज्य विधिक सेवा प्राधिकरण  के माध्यम से एनएएलएसए द्वारा विभिन्न विधिक सहायता एवं जागरूकता कार्यक्रम कार्यान्वित किए जाते हैं। डीएलएसए, एनएएलएसए द्वारा आयोजित लोक अदालतों को विनियमित करके अदालतों पर बोझ को कम करने में भी योगदान करते हैं।